Усе канкурсанты — людзі творчыя, натхнёныя, з радасцю дзеляцца сваёй жыццярадаснасцю і аптымізмам. Інакш сярод музыкаў і не бывае, іх талент не ведае стомы, і кожны мае сваю адметнасць, глыбіню. Не дзіўна, што ад выканання полек і лявоніх ногі самі прасіліся ў скокі, а прафесійнае валоданне клавіятурай зачароўвала. Таму выбраць пераможцу аказалася справай дастаткова складанай. Аднак, журы вырашыла прыз уручыць юным выканаўцам, і ў гэтым, безумоўна, ёсць свая справядлівасць. А вось Аляксандр Усовіч па выніках конкурсу атрымаў ганаровую магчымасць прадстаўляць Мядзельшчыну на абласным фестывалі-конкурсе “Ветэранскі гармонік”, які ў кастрычніку адбудзецца ў цэнтральным Доме ветэранаў у сталіцы. Пажадаем яму поспехаў і натхнення для перамогі.